Document ID: /roh_data/filtered/fineweb-2-filterrobots_roh.jsonl.gz/7210

Radunanzas communalas: practica pertutgont la spediziun dallas actas
La suprastanza communala ò decidia d’applitgier la practica suandonta an connex cun las actas per las radunanzas communalas:
da nov vign tarmess allas votantas ed agls votants angal anc igl attest da dretg da votar e l’invitaziun alla radunanza communala cun la glista da tractandas.
igl messadi e tot las otras actas allas radunanzas communalas vignan mintgamai angal anc mess sen la pagina d’internet digl cumegn (www.surses.ch\politica\radunanzas communalas).
Persungas cun dretg da votar tgi on betg la pussebladad da telecarger las actas digl internet u tgi giaveischan da survagneir talas mintgamai automaticamaintg ansemen cun l’invitaziun alla radunanza communala èn supplitgeidas d’annunztgier chegl alla canzleia communala (telefon 081 659 11 60 u e-mail <email-pii>).
Cun chellas maseiras speragn nous da satisfar agls basigns dallas votantas e digls votants ed igl madem mument da spargner costs per stampa e palpieri.
Nous speragn sen Vossa tgapientscha.
Tinizong, 28-01-2020 Suprastanza communala Surses